Ekonomska in trgovska šola Brežice

**Višja strokovna šola**

Bizeljska cesta 45

8250 Brežice

**PRAVILA NA VIŠJI STROKOVNI ŠOLI BREŽICE V ČASU IZVAJANJA IZOBRAŽEVANJA V ŠTUDIJSKEM LETU 2020/2021 V RAZMERAH, POVEZANIH S COVID – 19**

Organizacija dela na Višji strokovni šoli, povezanih s Covidom -19 bo prilagojena po modelih, opisanih v vzgoji in izobraževanju v Republiki Sloveniji v razmerah, povezanih s COVID-19.

Trenutno je v veljavi Model B – SŠ, ki se v skladu z okrožnico MIZŠ z dne 25. 8. 2020, uporablja za višje strokovne šole.

V prostore višje strokovne šole in v stike z ostalimi študenti in zaposlenimi **NE SMEJO** prihajati osebe:

* ki imajo znake/simptome za okužbo s SARS-CoV-2,
* ki jim je bila odrejena karantena, za čas trajanja karantene in
* ki jim je bila odrejena izolacija zaradi SARS –CoV-2 pozitivnega testa, za čas trajanja izolacije.

Dosledno upoštevajte naslednja pravila:

* študenti in zaposleni vstopajo posamično v šolo skozi glavni vhod **z zaščitno masko** z razmikom **1,5 – 2 m** medsebojne razdalje,
* ob vhodu si **razkužijo** roke,
* v šolo vstopajo samo študenti in zaposleni,
* preostali obiskovalci pa le **iz utemeljenih** razlogov, po **predhodni najavi** in v skladu z dogovorom referentke za študijske zadeve ali z ravnateljico šole,
* **predavatelj/ inštruktor** vodi dnevno natančno evidenco prisotnih študentov,
* v **referat za študijske zadeve** vstopa študent posamično z zaščitno masko in predhodnim razkuževanjem rok,
* obiskovalci **knjižnice** vstopajo v prostor posamično z zaščitno masko in predhodnim razkuževanjem rok. Želeno gradivo predhodno naročijo na elektronski naslov knjižničarke,
* pri **praktičnem izobraževanju** velja, da se upoštevajo priporočila, ki veljajo za posamezno panogo/dejavnost,
* na predavanja, vaje in druge študijske obveznosti, prihajajo samo **zdravi** udeleženci,
* **maske nosimo ves čas** in **ves čas** se vzdržuje **medosebna razdalja najmanj 1,5 do 2 metra.**
* redno in temeljito si **umivamo** roke z milom in vodo,
* upoštevamo pravilno higieno kašlja in kihanja,
* zaprte prostore večkrat dnevno (na vsako uro) temeljito **prezračimo,**
* redno se čisti in razkužuje površine.

V primeru spremenjenih zdravstvenih razmer se na šoli v skladu z navodili MIZŠ-ja izvaja pouk po prilagoditvah, kot jih predvidevata model C oz. model D.

Vse posodobitve in informacije glede izvedbe in organizacije študijske dejavnosti bodo objavljene na spletni strani Ministrstva za izobraževanja, znanost in šport o katerih boste pravočasno obveščeni.

Splošna navodila za preprečevanje širjenja epidemije so objavljena na:

<https://www.nijz.si/sl/preprecevanje-okuzbe-z-virusom-sars-cov-2-v-obdobju-sproscanja-ukrepov>

ravnateljica Višje strokovne šole Brežice:

Hermina Vučajnk Šarić